A Tanács 142/76/ESZAK, EGK, Euratom rendelete
(1976. január 20.)
a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének járandóságairól szóló, 422/67/EGK, 5/67/Euratom rendelet módosításáról
AZ EURÓPAI KÖZÖSSÉGEK TANÁCSA,
tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre, és különösen annak 6. cikkére,
mivel a Bíróság által 1974. december 4-én elfogadott eljárási szabályzat 10. cikke szerint a Bíróság évente jelöli ki a tanácsvezető bírákat és az első főtanácsnokot;
mivel a jelenleg hatályos szabályzat értelmében a Bíróság tanácsvezető bírái beosztási pótlékban részesülnek, és ezt a pótlékot az első főtanácsnoknak is biztosítani kell,
ELFOGADTA EZT A RENDELETET:
1. cikk
A legutóbb az 1546/73/ESZAK, EGK, Euratom rendelettel [1] módosított, a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének járandóságairól szóló, 1967. július 25-i 422/67/EGK, 5/67/Euratom tanácsi rendelet [2] 4. cikke (3) bekezdésének második albekezdése 1975. január 1.-i hatállyal a "Bíróság tanácsvezető bírái" szavak után az "és az első főtanácsnok" szavakkal egészül ki.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1976. január 20-án.